
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Informācijas sabiedrības pakalpojumu likumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
2023. gada 12. jūlijā tika pieņemta e-pierādījumu pakotne, kura sastāv no Eiropas Parlamenta un Padomes regulas (ES) Nr. 2023/1543 par Eiropas e-pierādījumu sniegšanas rīkojumiem un Eiropas e-pierādījumu saglabāšanas rīkojumiem e-pierādījumu gūšanai kriminālprocesā un brīvības atņemšanas sodu izpildei pēc kriminālprocesa (turpmāk – E-pierādījumu regula) un Eiropas Parlamenta un Padomes direktīvas (ES) Nr. 2023/1544, ar ko paredz saskaņotus noteikumus par izraudzīto iedibinājumu izraudzīšanos un juridisko pārstāvju iecelšanu elektronisko pierādījumu vākšanai kriminālprocesā (turpmāk – E-pierādījumu direktīva).

2022. gada 12. maijā tika pieņemts un parakstīšanai tika atvērts Eiropas Padomes Konvencijas par kibernoziegumiem otrais papildu protokols par pastiprinātu sadarbību un elektronisko pierādījumu izpaušanu (turpmāk – Otrais papildu protokols). Otro papildu protokolu Latvija ir parakstījusi 2025. gada 27. martā. Patlaban Otrais papildu protokols vēl nav stājies spēkā. Šobrīd Otrā papildu protokola ratifikācijas likumprojekts “Par Konvencijas par kibernoziegumiem otro papildu protokolu par pastiprinātu sadarbību un elektronisko pierādījumu izpaušanu” (23-TA-2853) ir pieņemts Ministru kabinetā, bet vēl nav iesniegts Saeimā.
 
1.2. Mērķis
Mērķa apraksts
Likumprojekts ir daļa no anotācijā norādīto saistīto TA likumprojektu pakotnes, kas ir izstrādāta, lai ieviestu E-pierādījumu regulu un Otro papildprotokolu, kā arī lai veiktu citus nepieciešamos tehniska rakstura grozījumus.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
2023. gada 12. jūlijā tika pieņemta E-pierādījumu regula. E-pierādījumu regula paredz noteikumus, saskaņā ar kuriem dalībvalsts iestāde kriminālprocesā var izdot Eiropas e-pierādījumu sniegšanas rīkojumu vai Eiropas e-pierādījumu saglabāšanas rīkojumu un ar to uzdot elektronisko sakaru, interneta domēna nosaukumu un IP numerācijas pakalpojumu un informācijas sabiedrības pakalpojumu sniedzējam, kas Eiropas Savienībā piedāvā pakalpojumus un ir iedibināts citā dalībvalstī, vai, ja nav iedibināts, ir juridiski pārstāvēts citā dalībvalstī, sniegt vai saglabāt elektroniskos pierādījumus neatkarīgi no datu atrašanās vietas. E-pierādījumu regulu piemēro no 2026. gada 18. augusta.

2022. gada 12. maijā tika pieņemts un parakstīšanai tika atvērts Eiropas Padomes Konvencijas par kibernoziegumiem otrais papildu protokols par pastiprinātu sadarbību un elektronisko pierādījumu izpaušanu (turpmāk – Otrais papildu protokols). Otro papildu protokolu Latvija ir parakstījusi 2025. gada 27. martā, bet vēl nav ratificējusi to. Šobrīd Otrais papildu protokols vēl nav stājies spēkā.
 
Problēmas un risinājumi
Problēmas apraksts
Atbilstoši E-pierādījumu regulas 31. pantam katra dalībvalsts līdz 2025. gada 18. augustam paziņo Eiropas Komisijai: 1) iestādi vai iestādes, kuras saskaņā ar savas valsts tiesībām ir kompetentas saskaņā ar 4. pantu izdot, validēt vai pārsūtīt Eiropas e-pierādījumu sniegšanas rīkojumus un Eiropas e-pierādījumu saglabāšanas rīkojumus vai paziņojumus par tiem; 2) iestādi vai iestādes, kas ir kompetentas citas dalībvalsts vārdā saņemt paziņojumus, ievērojot 8. pantu, un izpildīt Eiropas e-pierādījumu sniegšanas rīkojumus un Eiropas e-pierādījumu saglabāšanas rīkojumus saskaņā ar 16.pantu; 3) iestādi vai iestādes, kas ir kompetentas izskatīt adresātu pamatotus iebildumus saskaņā ar 17. pantu; 4) valodas, kuras tiek akceptētas Eiropas e-pierādījumu sniegšanas rīkojumiem, Eiropas e-pierādījumu saglabāšanas rīkojumiem, Eiropas e-pierādījumu sniegšanas rīkojuma vai Eiropas e-pierādījumu saglabāšanas rīkojuma paziņošanai un pārsūtīšanai izpildes gadījumā saskaņā ar 27.pantu.

E-pierādījumu regulas 15.panta 1.punkts uzliek pienākumu dalībvalstīm nacionālajos tiesību aktos noteikt naudas sodus līdz 2% apmērā no pakalpojumu sniedzēja kopējā gada apgrozījuma visā pasaulē iepriekšējā finanšu gadā par Eiropas e-pierādījumu sniegšanas rīkojuma un Eiropas e-pierādījumu saglabāšanas rīkojuma neizpildi, kā arī par ar šo rīkojumu un ar tiem saistīto saglabāto vai sniegto datu konfidencialitātes, slepenības un integritātes neievērošanu vai nenodrošināšanu.

Lai savlaicīgi ieviestu Otro papildu protokolu un lai tas būtu piemērojams, ir nepieciešams izdarīt atbilstošus grozījumus ISPL.
 
Risinājuma apraksts
[1] Lai arī E-pierādījumu regula ir tieši piemērojama un tai piemīt tieša iedarbība, tomēr tiesiskās skaidrības labad nozaru likumos ir nepieciešams noteikt pakalpojumu sniedzējiem adresētu vispārēju norādi uz E-pierādījumu regulu, nosakot, ka Eiropas e-pierādījumu saglabāšanas rīkojums un Eiropas e-pierādījumu sniegšanas rīkojums ir izpildāms E-pierādījumu regulā noteiktajā kārtībā. Tādējādi ar likumprojekta “Grozījumi Informācijas sabiedrības pakalpojumu likumā” 1.pantu ISPL tiek papildināts ar 7.3 pantu, nosakot, ka Eiropas e-pierādījumu sniegšanas rīkojumu un Eiropas e-pierādījumu saglabāšanas rīkojumu pakalpojumu sniedzējs izpilda E-pierādījumu regulā noteiktajā kārtībā.
Ņemot vērā to, ka E-pierādījumu regulu sāk piemērot ar 2026.gada 18.augustu, ar likumprojekta “Grozījumi Informācijas sabiedrības pakalpojumu likumā” 5.pantu ISPL pārejas noteikumi papildināti ar 2.punktu,  nosakot, ka ISPL 7.3 pantu piemēro no minētā datuma

[2] Administratīvie naudas sodi par Eiropas e-pierādījumu saglabāšanas rīkojuma un Eiropas e-pierādījumu sniegšanas rīkojuma neizpildi

Ar likumprojekta “Grozījumi Informācijas sabiedrības pakalpojumu likumā” 2.pantu ISPL tiek papildināts ar 20.1 pantu.
ISPL 20.1 pantā tiek noteikta administratīvā atbildība par Eiropas e-pierādījumu sniegšanas un Eiropas e-pierādījumu saglabāšanas rīkojuma neizpildi. Administratīvā atbildība piemērojama gadījumos, kad izpildiestāde saskaņā ar E-pierādījumu regulas 16.pantu ir atzinusi par izpildāmu, bet adresāts turpina nepildīt Eiropas e-pierādījumu sniegšanas rīkojumu vai Eiropas e-pierādījumu saglabāšanas rīkojumu. ISPL 20.1 panta gadījumā – informācijas sabiedrības pakalpojumu (ISPL 1.panta pirmās daļas 2.punkta izpratnē) sniedzējiem tiktāl, ciktāl šis informācijas sabiedrības pakalpojums nodrošina iespēju to lietotājiem sazināties savā starpā vai iespēju glabāt vai citādā veidā apstrādāt datus to lietotāju vārdā, kuriem pakalpojums tiek sniegts, ar noteikumu, ka datu glabāšana ir lietotājam sniegtā pakalpojuma pamatelements. Atbilstoši E-pierādījumu regulas 15.panta 1.punktam un Administratīvās atbildības likuma 16.panta sestajai daļai naudas sods tiek noteikts līdz 2% apmērā no pakalpojumu sniedzēja kopējā gada apgrozījuma visā pasaulē iepriekšējā finanšu gadā.
Eiropas e-pierādījumu sniegšanas rīkojuma un Eiropas e-pierādījumu saglabāšanas rīkojuma neizpildes sekas ir paredzētas E-pierādījumu regulas 16.panta 10.punktā, kas noteic: ja adresāts nepilda savus pienākumus saskaņā ar atzītu Eiropas e-pierādījumu sniegšanas rīkojumu vai Eiropas e-pierādījumu saglabāšanas rīkojumu, kura izpildes nodrošināšanu ir apstiprinājusi izpildes iestāde, minētā iestāde saskaņā ar 15 pantu piemēro naudas sodu. Tādējādi atbilstoši minētajai E-pierādījumu regulas normai rīkojuma neizpildi nav iespējams atrisināt, izdodot administratīvo aktu, līdz ar to šajā sakarā ir nosakāma administratīvā atbildība.

Papildus norādāms, ka šobrīd administratīvā atbildība ir noteikta par citiem, līdzīgiem pārkāpumiem, piemēram, administratīvā atbildība par informācijas nesniegšanu valsts iestādēm ir paredzēta Administratīvo sodu likuma par pārkāpumiem pārvaldes, sabiedriskās kārtības un valsts valodas lietošanas jomā 3.pantā.
Administratīvās atbildības noteikšana ļaus mazināt pārkāpumu skaitu, apmēru un izplatību sabiedrībā, pateicoties salīdzinoši augstajam naudas soda apmēram (līdz 2% apmērā no pakalpojumu sniedzēja kopējā gada apgrozījuma visā pasaulē iepriekšējā finanšu gadā). Administratīvā atbildība attiecas uz publiski tiesiskajām attiecībām starp pakalpojumu sniedzēju un valsti. Rīkojuma neizpilde bez pamatota iemesla pati par sevi ir sabiedriski bīstams un kaitīgs pārkāpums, jo tas var kavēt vai padarīt neiespējamu pārrobežu kriminālprocesa mērķa sasniegšanu, tādējādi apdraudot personu dzīvības un veselības saglabāšanas, mantiskās un citas intereses.
Administratīvās atbildības sodi ir izskatīti un konceptuāli atbalstīti TM Administratīvās atbildības likuma pastāvīgajā darba grupā.
Ar likumprojekta “Grozījumi Informācijas sabiedrības pakalpojumu likumā” 3.pantu tiek grozīts ISPL 21.pants , paplašinot Valsts policijas kompetenci administratīvā pārkāpuma procesa veikšanā attiecībā uz ISPL 20.1 pantā paredzēto pārkāpumu.

No E-pierādījumu regulas 3.panta 17.punkta, 12.panta 1.punkta, 16.panta 1. un 10.punkta izriet, ka ir nosakāma viena iestāde, kura veic šādas funkcijas: 1) saņem paziņojumus no Eiropas e-pierādījumu sniegšanas rīkojuma izdevējiestādes saskaņā ar E-pierādījumu regulas 8.panta 1.punktu; 2) lemj par Eiropas e-pierādījumu sniegšanas rīkojuma izpildes atteikuma iemesliem saskaņā ar E-pierādījumu regulas 12.panta 1.punktu; 3) veic pārrunas ar izdevējiestādi pirms lēmuma pieņemšanas par kāda atteikuma iemesla izmantošanas saskaņā ar E-pierādījumu regulas 12.panta 3.punktu; 4) pieprasa izpildīt Eiropas e-pierādījumu sniegšanas vai Eiropas e-pierādījumu saglabāšanas rīkojumu tā adresātam pēc izdevējiestādes lūguma, kā arī lemj par rīkojuma izpildes atteikuma iemeslu izmantošanu saskaņā ar E-pierādījumu regulas 16.panta 1.-3. un 6.punktu; 5) piemēro adresātam naudas sodu par atzīta Eiropas e-pierādījumu saglabāšanas rīkojuma vai Eiropas e-pierādījumu sniegšanas rīkojuma neizpildi saskaņā ar E-pierādījumu regulas 16.panta 10.punktu.  

Ievērojot to, ka E-pierādījumu regulas instrumenti ir tiesu iestāžu sadarbības instrumenti krimināllietās, KPL 918.panta otrajā daļā noteikts, ka Ģenerālprokuratūra ir izpildiestāde E-pierādījumu regulas 3.panta 17.punkta izpratnē. Ģenerālprokuratūra ir noteikta par izpildiestādi, kura veiks Regulas 3. panta 17. punktā, 12. panta 1. punktā un 16. panta 1.–3., 6.punktos paredzētās funkcijas. Savukārt par atzīta Eiropas e-pierādījumu sniegšanas vai saglabāšanas rīkojuma (EPOC/EPOCP) neizpildi (E-pierādījumu regulas 10. un 11. panta pārkāpums)  Valsts policija (turpmāk – VP) tiek noteikta par kompetento iestādi šo sodu noteikšanai, pamatojoties uz Ģenerālprokuratūras kā izpildiestādes E-pierādījumu regulas 3.panta 17.punkta izpratnē veikto izvērtējumu un secinājumu par Eiropas e-pierādījumu saglabāšanas rīkojuma un Eiropas e-pierādījumu sniegšanas rīkojuma neizpildi. 

Izveidojot E-pierādījumu regulas 16.panta 10.punktā paredzētā naudas soda piemērošanas mehānismu tiek ņemts vērā, ka administratīvās atbildības likuma (turpmāk – AAL) sistēma nav veidota tā, lai prokuratūra vai tiesa būtu sākotnējā administratīvā soda piemērošanas iestāde (AAL 115. panta pirmajā daļā prokuratūrai nav piešķirtas procesu veicošas iestādes pilnvaras).  Vienlaikus AAL 56. pants paredz prokurora tiesības uzsākt administratīvā pārkāpuma procesu un nodot to kompetentajai iestādei. Savukārt tiesa AAL sistēmā veic administratīvā lēmuma tiesiskuma un pamatotības kontroli saskaņā ar Administratīvās atbildības likuma 177. pantu, kā arī prokuroram ir tiesības iesniegt protestu atbilstoši šā likuma 173.–175. pantam. Ņemot vērā, ka E-pierādījumu regulas prasības par vienu izpildiestādi attiecas uz funkciju koordināciju un lēmumiem E-pierādījumu regulas 8., 12. un 16. panta izpratnē, tad ar šādu risinājumu tiek izveidots E-pierādījumu regulas prasībām un valsts nacionālajam regulējumam atbilstošs  mehānisms kas kopumā nodrošina efektivitāti, samērīgumu un pamattiesību aizsardzību. 

3] Administratīvie naudas sodi par Eiropas e-pierādījumu saglabāšanas rīkojuma un Eiropas e-pierādījumu sniegšanas rīkojuma vai ar tiem saistīto saglabāto vai sniegto datu konfidencialitātes, slepenības un integritātes neievērošanu vai nenodrošināšanu

Regulas (ES) 2023/1543 13. panta 4. punkts nosaka adresātu un pakalpojumu sniedzēju pienākumu ieviest vismodernākos organizatoriskos un tehniskos pasākumus, lai nodrošinātu EPOC/EPOC‑PR un sniegto vai saglabāto datu konfidencialitāti, slepenību un integritāti.

Ar likumprojekta “Grozījumi Informācijas sabiedrības pakalpojumu likumā” 2.pantu ISPL tiek papildināts ar 20.2 pantu.

Vispārīgi fizisko personu datu apstrāde ir noregulēta Eiropas Parlamenta un Padomes 2016. gada 27. aprīļa regulā (ES) Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (turpmāk - Vispārīgā datu aizsardzības regula). Taču Vispārīgā datu aizsardzības regula saskaņā ar 2.panta 2.punkta d) apakšpunktu nav piemērojama datu apstrādei, ko veic kompetentas iestādes, lai novērstu, izmeklētu, atklātu noziedzīgus nodarījumus vai sauktu pie atbildības par tiem, vai izpildītu kriminālsodus, tostarp lai pasargātu no draudiem sabiedriskajai drošībai un tos novērstu. E-pierādījumu regulas 15.panta 1.punkts un 13.panta 4.punkts, lasot tos kopsakarā ar preambulas 67.apsvērumu, uzliek pienākumu dalībvalstīm savos tiesību aktos paredzēt naudas sodus par datu aizsardzības prasību neievērošanu vai nenodrošināšanu.

Eiropas e-pierādījumu sniegšanas rīkojuma un Eiropas e-pierādījumu saglabāšanas rīkojuma un ar tiem saistīto saglabāto vai sniegto datu konfidencialitātes, slepenības un integritātes neievērošanas vai nenodrošināšanas sekas ir paredzētas E-pierādījumu regulas 13.panta 4.punktā un 15.panta 1.punktā, nosakot, ka par šādu darbību vai bezdarbību dalībvalstīm savos tiesību aktos ir jāparedz naudas sodi. No minētā konstatējams, ka šādu prasību neizpildi nav iespējams atrisināt, izdodot administratīvo aktu, tādējādi šajā sakarā ir nosakāma administratīvā atbildība. Papildus norādāms, ka administratīvā atbildība šobrīd ir noteikta citās jomās par līdzīgiem pārkāpumiem, piemēram, par datu aizsardzības prasību neievērošanu administratīvā atbildība noteikta Vispārīgās datu aizsardzības regulas 83.pantā. Administratīvās atbildības noteikšana ļaus mazināt pārkāpumu skaitu, apmēru un izplatību sabiedrībā, pateicoties salīdzinoši augstajam naudas soda apmēram (līdz 2% apmērā no pakalpojumu sniedzēja kopējā gada apgrozījuma visā pasaulē iepriekšējā finanšu gadā). Administratīvā atbildība attiecas uz publiski tiesiskajām attiecībām starp pakalpojumu sniedzēju un valsti. Datu konfidencialitātes, slepenības un integritātes neievērošana vai nenodrošināšana pati par sevi ir sabiedriski bīstams un kaitīgs pārkāpums, jo tas var apdraudēt gan kriminālprocesa mērķa sasniegšanu, gan arī citu personu pamattiesības, piemēram, tiesības uz privātās dzīves neaizskaramību.

Atbilstoši e-pierādījumu regulas 15.panta 1.punktam, kā arī Administratīvās atbildības likuma 16.panta sestajai daļai naudas sods tiek noteikts līdz 2% apmērā no pakalpojumu sniedzēja kopējā gada apgrozījuma visā pasaulē iepriekšējā finanšu gadā.

Administratīvās atbildības sodi ir izskatīti un konceptuāli atbalstīti TM Administratīvās atbildības likuma pastāvīgajā darba grupā.

Ar likumprojekta “Grozījumi Informācijas sabiedrības pakalpojumu likumā” 3.pantu tiek grozīts ISPL 21.pants, paplašinot Valsts policijas kompetenci administratīvā pārkāpuma procesa veikšanā attiecībā uz ISPL 20.2 pantā paredzēto pārkāpumu.

[4] Atbilstoši likumprojekta “Grozījumi Informācijas sabiedrības pakalpojumu likumā” 5.pantam ISPL 20.1 un 20.2 pantā paredzēto administratīvo atbildību sāk piemērot no E-pierādījumu regulas spēkā stāšanās brīža, proti, no 2026.gada 18.augusta.

[5] Likumprojekta “Grozījumi Informācijas sabiedrības pakalpojumu likumā” 1.pants paredz papildināt ISPL ar jaunu 7.2 pantu, kas uzliek pienākumu informācijas sabiedrības pakalpojumu sniedzējiem, kuru rīcībā atrodas informācijas sabiedrības pakalpojuma lietotāja dati,  izpildīt ārvalsts tiesību aizsardzības iestāžu pieprasījumu kriminālprocesā. Ar lietotāju datiem (pasūtītāja informāciju) atbilstoši  Eiropas Padomes 2001. gada 23. novembra Konvencijas par kibernoziegumiem (turpmāk – Konvencija par kibernoziegumiem) 18.panta 3.punktam un Otrā papildu protokola 3.panta 1.punktam saprot jebkuru informāciju datu formā vai jebkurā citā formā, ko glabā pakalpojuma sniedzējs saistībā ar saviem pakalpojumu lietotājiem (pasūtītājiem), izņemot datu plūsmu vai satura datus, un ar kuriem var noteikt lietoto komunikācijas pakalpojuma veidu, kā arī pieņemtos tehniskos nosacījumus un pakalpojuma laiku, lietotāja (pasūtītāja) identitāti, pasta vai ģeogrāfisko adresi, telefona un citus kontaktnumurus, informāciju par rēķiniem un maksājumiem, kas pieejama pamatojoties uz līgumu par pakalpojumu vai noteikumiem, jebkuru citu informāciju komunikācijas iekārtas uzstādīšanas vietā, kas pieejama pamatojoties uz līgumu par pakalpojumu vai noteikumiem. Lietotāju (pasūtītāju) dati, cita starpā, aptver arī informāciju, kas nepieciešama lietotāja (pasūtītāja) identificēšanai, var ietvert noteiktu interneta protokola (IP) adreses informāciju, piemēram, IP adresi, kas izmantota konta izveides laikā, jaunāko pieteikšanās IP adresi vai pieteikšanās IP adreses, kas izmantotas konkrētā laikā (sk. Convention on Cybercrime. Protocol on Xenophobia and Racism. Second Protocol on Enhanced Co-operation and Disclosure of Electronic evidence. Explanatory reports and guidance notes. Council of Europe, 2023. Pieejams: https://rm.coe.int/prems-105223-gbr-2023-convention-cybercrimininalite-a5-web-4-/1680ae7118, 207.lpp.).

Vienlaikus ISPL 7.2 pantā iekļauts deleģējums Ministru kabinetam izdot noteikumus, nosakot kārtību, kādā informācijas sabiedrības pakalpojumu sniedzēji sniedz informācijas sabiedrības pakalpojumu lietotāju identificējošo informāciju ārvalsts tiesību aizsardzības iestādēm.



 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Nav
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Tiks īstenots esošā budžeta ietvarā
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Likumprojekts “Grozījumi Kriminālprocesa likumā”
 
Pamatojums un apraksts
E-pierādījumu regulas ieviešanas nolūkā likumprojekta “Grozījumi Kriminālprocesa likumā” 7.pants paredz papildināt Kriminālprocesa likumu (turpmāk – KPL) ar jaunu 87.nodaļu (915.-919.pants), kas noteiks Eiropas e-pierādījumu sniegšanas rīkojumu un Eiropas e-pierādījumu saglabāšanas rīkojumu izdošanas un izpildes kārtību. Kā arī izdarīti grozījumi Eiropas Padomes Konvencijas par kibernoziegumiem otrā papildu protokola par pastiprinātu sadarbību un elektronisko pierādījumu izpaušanu ieviešanas nolūkā KPL.
 
Atbildīgā institūcija
Tieslietu ministrija
4.1.2. Likumprojekts “Par Konvencijas par kibernoziegumiem otro papildu protokolu par pastiprinātu sadarbību un elektronisko pierādījumu izpaušanu”

 
Pamatojums un apraksts
Likumprojekts “Par Konvencijas par kibernoziegumiem otro papildu protokolu par pastiprinātu sadarbību un elektronisko pierādījumu izpaušanu” izstrādāts, lai nodrošinātu Otrā papildu protokola parakstīšanu un ratifikāciju.
Likumprojekts noteic, ka Otrais papildu protokols stājas spēkā tā 16. pantā noteiktajā laikā un kārtībā.
 
Atbildīgā institūcija
Tieslietu ministrija
4.1.3. Likumprojekts “Grozījums likumā "Par Konvenciju par kibernoziegumiem un Konvencijas par kibernoziegumiem Papildu protokolu par rasisma un ksenofobijas noziedzīgajiem nodarījumiem, kas tiek izdarīti datorsistēmās"
Pamatojums un apraksts
Ar likumprojektu “Grozījums likumā "Par Konvenciju par kibernoziegumiem un Konvencijas par kibernoziegumiem Papildu protokolu par rasisma un ksenofobijas noziedzīgajiem nodarījumiem, kas tiek izdarīti datorsistēmās" likuma “Par Konvenciju par kibernoziegumiem un Konvencijas par kibernoziegumiem Papildu protokolu par rasisma un ksenofobijas noziedzīgajiem nodarījumiem, kas tiek izdarīti datorsistēmās” 5.pants tiek grozīts, papildinot to ar divām papildu centrālām iestādēm Konvencijas par kibernoziegumiem 27.panta izpratnē, proti, Valsts policiju un Ģenerālprokuratūru.
 
Atbildīgā institūcija
Tieslietu ministrija
4.1.4. Ministru kabineta noteikumi “Galalietotāju un informācijas sabiedrības pakalpojumu lietotāju identifikācijas datu nodošanas kārtība ārvalsts tiesību aizsardzības iestādēm”
Pamatojums un apraksts
Lai īstenotu likumprojekta “Grozījumi Elektronisko sakaru likumā” 1.pantā un likumprojekta “Grozījumi Informācijas sabiedrības pakalpojumu likumā” 1.pantā noteikto deleģējumu, plānots izstrādāt Ministru kabineta noteikumus “Galalietotāju un informācijas sabiedrības pakalpojumu lietotāju identifikācijas datu nodošanas kārtība ārvalsts tiesību aizsardzības iestādēm”, nosakot tajos pienākumu elektronisko sakaru pakalpojumu sniedzējiem nodod galalietotāju identifikācijas datus un informācijas sabiedrības pakalpojumu sniedzējiem nodod informācijas sabiedrības pakalpojumu lietotāju identifikācijas datus ārvalstu tiesību aizsardzības iestādēm kriminālprocesa mērķiem, kā arī kārtību, kādā ārvalsts tiesību aizsardzības iestādei tiek sniegta šī informācija.
 
Atbildīgā institūcija
Tieslietu ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32023R1543
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes Regula (ES) 2023/1543 (2023. gada 12. jūlijs) par Eiropas e-pierādījumu sniegšanas rīkojumiem un Eiropas e-pierādījumu saglabāšanas rīkojumiem e-pierādījumu gūšanai kriminālprocesā un brīvības atņemšanas sodu izpildei pēc kriminālprocesa
Apraksts
-
5.2. Citas starptautiskās saistības
Vai ir attiecināms?
Jā
Starptautiskā dokumenta nosaukums
Konvencijas par kibernoziegumiem Otrais papildu protokols par pastiprinātu sadarbību un elektronisko pierādījumu izpaušanu
Apraksts
-
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes Regula (ES) 2023/1543 (2023. gada 12. jūlijs) par Eiropas e-pierādījumu sniegšanas rīkojumiem un Eiropas e-pierādījumu saglabāšanas rīkojumiem e-pierādījumu gūšanai kriminālprocesā un brīvības atņemšanas sodu izpildei pēc kriminālprocesa

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	15.panta 1.punkts
	Likumprojekta “Grozījumi Informācijas sabiedrības pakalpojumu likumā” 2., 3. un 4.pants (ISPL 20.1, 20.2 un 21.pants).
	Pārņemtas pilnībā
	Neparedz stingrākas prasības 

	31.panta 1.punkta d) apakšpunkts
	-
	-
	-

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


5.5. 2. tabula. Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei
	Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums
	Konvencijas par kibernoziegumiem Otrais papildu protokols par pastiprinātu sadarbību un elektronisko pierādījumu izpaušanu

	Starptautiskās saistības pasākums/uzdevums
	Projekta vienība, ar ko izpilda A minēto
	Tiek pārņemts pilnībā vai daļēji

	A
	B
	C

	6.panta 2.punkts, 7.panta 2.punkta a) apakšpunkts
	Likumprojekta “Grozījumi Informācijas sabiedrības pakalpojumu likumā” 1.pants (ISPL 7.2 pants)
	Pārņemtas pilnībā

	Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām
	Nē

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Iekšlietu ministrija, Korupcijas novēršanas un apkarošanas birojs, Valsts ieņēmumu dienests, Valsts policija, Ģenerālprokuratūra, tiesneši no Rīgas apgabaltiesas, Kurzemes apgabaltiesas, Latgales apgabaltiesas, Ekonomisko lietu tiesas, Rīgas pilsētas tiesas, Kurzemes rajona tiesas, Zemgales rajona tiesas, Vidzemes rajona tiesas, Rēzeknes tiesas.
Nevalstiskās organizācijas
Latvijas Zvērinātu advokātu padome
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Sabiedrības līdzdalība nodrošināta TAP portālā atbilstoši Ministru kabineta 2024.gada 15.oktobra noteikumiem Nr.639 "Sabiedrības līdzdalības kārtība attīstības plānošanas procesā". 
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Tieslietu ministrija
Satiksmes ministrija
Ekonomikas ministrija
Latvijas Republikas prokuratūra
Valsts policija
Patērētāju tiesību aizsardzības centrs
Latvijas Universitātes Matemātikas un informātikas institūta Tīkla risinājumu daļa (NIC)
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Likumprojekts nacionālā līmenī nodrošina Regulas (ES) 2023/1543 prasību izpildi, skaidri nosakot datu apstrādes pienākumus un atbildību.  
Likumprojekts paredz personas datu apstrādi, kas ietver informācijas sabiedrības pakalpojumu lietotāju identifikācijas datu, domēna reģistrācijas datu un lietotāja datu glabāšanas/apstrādes datu izsniegšanu un saglabāšanu kriminālprocesa vajadzībām, tai skaitā ārvalstu tiesībaizsardzības iestādēm, kā arī Eiropas e‑pierādījumu sniegšanas un saglabāšanas rīkojumu izpildi saskaņā ar Regulu (ES) 2023/1543.
Apstrādes mērķis ir nodrošināt efektīvu kriminālprocesu, tai skaitā ārvalstu tiesībaizsardzības iestāžu pieprasījumu un ES e‑pierādījumu rīkojumu izpildi. Apstrādes darbības ietver datu vākšanu, saglabāšanu, nodrošināšanu, pārsūtīšanu un integritātes aizsardzību atbilstoši Regulas (ES) 2023/1543 prasībām.
Datu apstrāde tiek veikta, pamatojoties uz Regulu (ES) 2023/1543 par Eiropas e‑pierādījumu sniegšanas un saglabāšanas rīkojumiem.
Datu apstrādes tiesiskais pamats komersanta pusē ir Vispārīgās datu aizsardzības regulas (VDAR) 6. panta 1. punkta c) apakšpunktu (juridiska pienākuma izpilde) un 6. panta 1. punkta e) apakšpunktu (sabiedrības interesēs veikts uzdevums vai oficiālas varas īstenošana), bet pieprasītāja pusē – Direktīva (ES) 2016/680.

Regula (ES) 2023/1543 paredz ierobežojumus datu subjekta informēšanai, ja informēšana varētu ietekmēt izmeklēšanu vai pierādījumu saglabāšanu. Likumprojekts neievieš papildu nacionālos informēšanas pienākumus, un informēšana tiek veikta tiktāl, ciktāl to pieļauj Regulas un kriminālprocesa normas.
 
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

